માનવમિત્ર, અમદાવાદ : ગીર પંથકમાં દલખાણિયા અને જસાધાર રેન્જમાં ૨૩ સિંહોના મોત મામલે ગુજરાત હાઇકોર્ટે દાખલ કરેલી સુઓમોટો રિટમાં રાજય સરકાર તરફથી આજે સોગંદનામું રજૂ કરી બચાવ કરવાનો પ્રયાસ કરાયો હતો. પરંતુ સિંહોના મોત પાછળનું ચોક્કસ કારણ કે અન્ય તથ્યો વિશે કોઇ સ્પષ્ટ ફોડ પાડવામાં આવ્યો ના હોય તેવું જણાતું હતું. રાજય સરકાર દ્વારા રજૂ કરાયેલા જવાબમાં માત્ર ગીરધારી પંથકમાં સિંહો ખુલ્લા કૂવામાં પડી ના જાય તે માટે તેને કવર લગાવવા અંગેની વાતનો ભારપૂર્વક ઉલ્લેખ કરવામાં આવ્યો હતો.